**Bente Træen** (født 15. oktober 1958, død 17. april 2023) var en norsk tannlege, seksualvaneforsker og forfatter. Hun hadde stillingen som professor i helsepsykologi ved Universitetet i Oslo fra 2012, og hadde tilsvarende stilling ved Universitetet i Tromsø fra 2001 til 2012.

Træen ble utdannet tannlege med odontologisk embetseksamen fra Universitetet i Oslo i 1985. Hun disputerte i 1993 ved Det medisinske fakultet, Universitetet i Oslo for dr.philos.-graden på området epidemiologi og sexologi.

Biografi
--------

### Forskning

Bente Træen forsket på seksualitet og seksualvaner i befolkningen og arbeidet også med rusmiddelforskning og forskning på forhold rundt mennesker og hest. Hun hadde i årevis bedrevet folkeopplysning om sex i norske aviser, ukeblader, kvinneblader og talkshow. Hun begynte sin karriere som NAVF-studentstipendiat (1983) ved Institutt for Samfunnsodontologi, Universitetet i Oslo. Hun ble så prosjektmedarbeider ved Statens institutt for folkehelse, aids-informasjonsenheten, 1988–1991. Hun jobbet etter det med ungdomsundersøkelsene 1988 og 1989 – som er materialet doktorgraden bygger på. 

Fra 1991 til 1995 jobbet hun på Statens Institutt for Alkohol- og Narkotikaforskning med et prosjekt om alkoholservering i Norge, og startet opp et prosjekt om alkohol og seksualitet i «*one-night stands*». Hun fortsatte dette arbeidet 1996–1999 ved Statens institutt for folkehelse. Norges forskningsråd finansierte stillingen videre for å gjennomføre et intervensjonsprosjekt om seksualundervisning i skolen i Nordland 1999–2002. Hun forsket på seksuelle dysfunksjoner. Med finansiering fra Norges forskningsråd 2016–2020 var hun prosjektleder for et internasjonalt prosjekt om sunn seksuell aldring.[]

Træen var forfatter og medforfatter av flere bøker om seksualitet. Hun var spaltist i radio, TV, aviser og blader.[]

### Priser og utmerkelser

I 2003 fikk hun Norges forskningsråds formidlingspris, for sin formidling fra forskning på seksualvaner.

### Striden mellom sexologene

I 2005 rettet Bente Træen kritikk mot sexrådgiverte Kristin Spitznogle, Gro Isachsen og Eva Mohn. Hun uttalte at media opphøyer ukvalifiserte personer til sexeksperter og mente råden de gav var useriøse. Træen fikk støtte fra personer som lege og spesialist i allmennmedisin Kjell Olav Svendsen, samt sexologene Elsa Almås og Esben Esther Pirelli Benestad. Isachsen og Spitznogle tok offentlig til motmæle og tilbakeviste kritikken.

Utgivelser
----------

* *Forelskelse, sex og kjærlighet* (sammen med daværende ektefelle Dagfinn Sørensen) (1997)
* *Elske deg, elske med deg* (sammen med Dagfinn Sørensen) (1999)
* *Ditt liv og mitt liv - sammen* (sammen med Dagfinn Sørensen) (Kagge forlag, 2004),

Referanser
----------

1. 1 2   Store norske leksikon, snl.no, besøkt 29. juni 2021[Hentet fra Wikidata]
2. ↑   www.vg.no[Hentet fra Wikidata]
3. ↑  Finsveen, Emma Cecilia Eriksson, Jesper Nordahl (17. april 2023). «Bente Træen er død». *dagbladet.no* **(norsk)**. Besøkt 17. april 2023.
4. ↑  «Bente Træen - Psykologisk institutt (PSI)». *www.sv.uio.no* **(norsk)**. Besøkt 13. juni 2021.
5. ↑  Steinar Qvenild Andersen (15. november 2003). «Formidlingspris for seksualvaner». Forskning.no. Arkivert fra originalen 29. september 2007. Besøkt 10. mai 2008.
6. ↑  Anders W. Hagen (5. februar 2005). «- Å gi sexråd er ingen lek». Dagbladet.no. Besøkt 10. mai 2008.
7. ↑  Heyerdahl, Nicolai (6. februar 2005). «Vil stille krav». Dagbladet. Besøkt 11. mai 2008. «*Lege og spesialist i allmennmedisin Kjell Olav Svendsen vil ha strengere krav til dem som gir folk sexråd*.»
8. ↑  «Støtter Træen i kritikken». Dagbladet. 5. februar 2005. Besøkt 11. mai 2008. «*Elsa Almås og Espen Esther Pirelli Benestad er enige med Bente Træen*.»
9. ↑  Gro Isachsen (9. mai 2005). «Villedning om sex». Dagbladet.no. Besøkt 10. mai 2008.
10. ↑  «VILL krangel om SEXRÅD». Dagbladet. 5. februar 2005. Besøkt 11. mai 2008. ««*Træen har ikke opphavsrett på sex*» Psykolog Kristin Spitznogle»
11. ↑  «Samlivsekspertene Træen og Sørensen løser kjærlighetskranglene på sin måte». *dagbladet.no* **(norsk)**. 16. februar 2003. Besøkt 29. juni 2021.
12. ↑  «Ditt liv og mitt liv sammen - Dagfinn Sørensen». *Bokklubben*. Besøkt 16. januar 2022.

Eksterne lenker
---------------

* (en) Bente Træen på Internet Movie Database Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** LCCN **·** ISNI **·** CRIStin
 |